Public procurement notice: Contract Notice
Published: 2017-01-07
Buyer: Den Europæiske Union
Country: LB
Contract type: Supplies
Procedure: Open procedure
CPV classification: 35000000: Security, fire-fighting, police and defence equipment
Submission deadline: 2017-03-17
EU fund: ESF

Technical requirements: LB-Beirut: Enpi — Udstyr til de libanesiske væbnede styrker og generaldirektoratet for generel sikkerhed
Finansieringsaftalen 2013/024-431 »Støtte til den libanesiske sikkerhedssektor for stabilitet og national samhørighed« indgået mellem Europa-Kommissionen og Den Libanesiske Republik sigter mod at forbedre den institutionelle kapacitet hos det libanesiske sikkerhedssystem, så denne kan opfylde sin retmæssige rolle på en måde, der fremmer national samhørighed og er i overensstemmelse med normerne i en demokratisk stat.
Programmets primære fokusområde er styrkelse af den institutionelle kapacitet ved de libanesiske væbnede styrker og generaldirektoratet for almen sikkerhed. Til dette formål er der udsendt et teknisk bistandsteam. Det tekniske bistandsteam har i tæt samarbejde med hovedmodtagerne kortlagt det nødvendige udstyr, som skal indkøbes under denne kontrakt.
Deltagelse er åben for alle fysiske personer, der er statsborgere i, og juridiske personer (der deltager enten individuelt eller i en sammenslutning — et konsortium — af ansøgere), der faktisk er etableret i en medlemsstat i Den Europæiske Union eller i et valgbart land eller territorium som angivet i Europa-Parlamentets og Rådets forordning (EU) nr. 236/2014 af 11.3.2014 om fælles regler og procedurer for gennemførelse af instrumenterne til finansiering af Unionens optræden udadtil for det gældende instrument, hvorunder kontrakten finansieres (se endvidere punkt 22 nedenfor). Deltagelse er ligeledes åben for internationale organisationer.
Tilbudsgivere skal fremlægge en underskrevet erklæring, vedlagt formularen til afgivelse af bud på varekontrakt, om, at de ikke befinder sig i nogen af situationerne anført i punkt 2.3.3 i den »Praktiske vejledning«.
Tilbudsgivere kan kun afgive 1 bud pr. parti. Bud på dele af et parti vil ikke blive taget i betragtning. Alle tilbudsgivere kan i deres bud anføre, at de kan tilbyde en rabat, såfremt deres bud accepteres for mere end 1 parti. Tilbudsgivere må ikke afgive et bud på en alternativ løsning ud over deres bud på de leverancer, der kræves i udbudsmaterialet.
Denne garanti vil blive frigivet til ikkevalgte tilbudsgivere, så snart udbudsproceduren er afsluttet, og til den eller de valgte tilbudsgivere ved alle parters underskrivelse af kontrakten. Denne garanti vil blive taget i anvendelse, hvis tilbudsgiveren ikke opfylder alle de forpligtelser, der er anført i vedkommendes bud.
Den valgte tilbudsgiver vil blive anmodet om at stille en udførelsesgaranti på 10 % af kontraktværdien, når kontrakten underskrives. Denne garanti skal stilles sammen med returneringen af den kontrasignerede kontrakt senest 30 dage efter, at tilbudsgiveren har modtaget kontrakten underskrevet af den ordregivende myndighed. Såfremt den valgte tilbudsgiver ikke kan stille en sådan garanti inden for denne frist, vil kontrakten blive erklæret ugyldig, og en ny kontrakt kan opstilles og sendes til den tilbudsgiver, der har afgivet det økonomisk næstmest fordelagtige og overensstemmende bud.
Buddene skal vedstås i en periode på 90 dage, regnet fra udløbet af fristen for afgivelse af bud. Under særlige omstændigheder kan den ordregivende myndighed, før gyldighedsperioden er udløbet, anmode om, at tilbudsgiverne forlænger gyldigheden af bud for en specifik periode (jf. punkt 8.2 i vejledningen til tilbudsgivere).
365 dage for parti 1 og 180 dage for parti 2, fra påbegyndelsesordren og indtil den foreløbige godkendelse.
De følgende udvælgelseskriterier vil finde anvendelse på tilbudsgiverne. I tilfælde af ansøgninger indgivet af et konsortium vil disse udvælgelseskriterier blive anvendt på konsortiet som helhed, medmindre andet er angivet. Udvælgelseskriterierne finder ikke anvendelse på fysiske personer og enkeltmandsvirksomheder, når de er underkontrahenter:
1) tilbudsgiverens økonomiske og finansielle kapacitet (baseret bl.a. på punkt 3 i formularen til afgivelse af bud på varekontrakter). Hvis tilbudsgiveren er et offentligt organ, skal der fremlægges tilsvarende oplysninger: Referenceperioden, der vil blive taget i betragtning, vil være de seneste 3 år, for hvilke regnskaberne er afsluttet.
1. Tilbudsgiverens gennemsnitlige årlige omsætning for det seneste 3 afsluttede regnskabsår skal svare til eller overstige det finansielle forslag i forbindelse med dette udbud.
2. Det aktuelle likviditetsforhold (omsætningsaktiver/kortfristet gæld) i det seneste år, for hvilke regnskaberne er afsluttede, skal være mindst 1. I tilfælde af et konsortium skal dette kriterium opfyldes af hvert enkelt medlem
2) tilbudsgiverens faglige kapacitet (baseret bl.a. på punkt 4 og 5 i formularen til afgivelse af bud på varekontrakter). Referenceperioden, der vil blive taget i betragtning, vil være de seneste 5 år fra fristen for afgivelse af bud.